จู่ๆก็หนาวสั่นเฉียบพลัน ห่มผ้าก็ยังหนาวจนสั่น ตัวไม่ร้อนเหมือนไม่มีไข้ ปวดท้องเป็นบางช่วง ถ่ายเหลว เกิดจากอะไรคะ รักษายังไงคะ
สวัสดีค่ะ อาการหนาวสั่นดังกล่าวมานั้นอาจเกิดจากการมีไข้ หรือการอยู่ในอากาศที่เย็นมากจนเกินไป ซึ่งการจะวินิจฉัย อาจต้องมีการวัดไข้ในขณะนั้นร่วมด้วยว่าเกิน 37.8 องศาหรือไม่โดยไข้อาจมีสาเหตุจาก-ไข้จากระบบทางเดินอาหารติดเชื้อ อาจมีคลื่นไส้ ปวดท้อง ถ่ายเหลว-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดแนะนำพบแพทย์เพื่อตรวจวัดอุณหภูมิร่างกาย หากมีไข้ ควรรักษาตามสาเหตุต่อไปการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนมากๆ